CELEX: 32022D0540
Language: et
Date: 2022-04-01 00:00:00
Title: Komisjoni rakendusotsus (EL) 2022/540, 1. aprill 2022, millega kehtestatakse loetelu Euroopa Parlamendi ja nõukogu määruse (EL) 2019/787 kohaselt kaitstud geograafilistest tähistest, mille kohta esitatakse rahvusvahelise registreerimise taotlused vastavalt Euroopa Parlamendi ja nõukogu määruse (EL) 2019/1753 artiklile 2

5.4.2022   
               
               
                  ET
               
               
                  Euroopa Liidu Teataja
               
               
                  L 106/15
               
            
         KOMISJONI RAKENDUSOTSUS (EL) 2022/540,
         1. aprill 2022,
         millega kehtestatakse loetelu Euroopa Parlamendi ja nõukogu määruse (EL) 2019/787 kohaselt kaitstud geograafilistest tähistest, mille kohta esitatakse rahvusvahelise registreerimise taotlused vastavalt Euroopa Parlamendi ja nõukogu määruse (EL) 2019/1753 artiklile 2
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. oktoobri 2019. aasta määrust (EL) 2019/1753 liidu tegevuse kohta pärast liidu ühinemist päritolunimetusi ja geograafilisi tähiseid käsitleva Lissaboni kokkuleppe Genfi redaktsiooniga, (1) eriti selle artikli 2 lõiget 3,
         ning arvestades järgmist:
         
                     (1)
                  
                  
                     Päritolunimetusi ja geograafilisi tähiseid käsitleva Lissaboni kokkuleppe Genfi redaktsioon (2) (edaspidi „Genfi redaktsioon“) on rahvusvaheline kokkulepe, mille alusel rakendavad osalised päritolunimetuste ja geograafiliste tähiste vastastikuse kaitse süsteemi.
                  
               
                     (2)
                  
                  
                     Pärast nõukogu otsust (EL) 2019/1754 (3) liidu ühinemise kohta Genfi redaktsiooniga andis liit 26. novembril 2019 hoiule Genfi redaktsiooniga ühinemise kirja. Liidu ühinemine Genfi redaktsiooniga jõustus 26. veebruaril 2020. Kuna liit oli viies Genfi redaktsiooniga ühinev osaline, jõustus Genfi redaktsioon samal kuupäeval vastavalt Genfi redaktsiooni artikli 29 lõikele 2.
                  
               
                     (3)
                  
                  
                     Vastavalt Genfi redaktsiooni artikli 5 lõigetele 1 ja 2 võivad redaktsiooniosaliste pädevad asutused esitada päritolunimetuse või geograafilise tähise rahvusvahelise registreerimise taotlusi Maailma Intellektuaalse Omandi Organisatsiooni rahvusvahelisele büroole, kes registreerib nimetuse või tähise rahvusvahelises registris. Genfi redaktsiooni artikli 9 kohaselt võivad teised redaktsiooniosalised otsustada pärast konkreetse läbivaatusmenetluse lõppu ja võttes arvesse menetluse tulemusi, kas nad kaitsevad seda päritolunimetust või geograafilist tähist oma territooriumil.
                  
               
                     (4)
                  
                  
                     Vastavalt määruse (EL) 2019/1753 artikli 1 lõikele 2 hõlmab mõiste „geograafilised tähised“ kõnealuse määruse kohaldamisel ja selle alusel vastu võetud õigusaktide kohaldamisel geograafilisi tähiseid Euroopa Parlamendi ja nõukogu määruse (EL) 2019/787 (4) tähenduses.
                  
               
                     (5)
                  
                  
                     Kooskõlas määruse (EL) 2019/1753 artikli 2 lõikega 1 on komisjonil kui liidu pädeval asutusel õigus esitada rahvusvahelisele büroole liidu päritolunimetuste ja geograafiliste tähiste rahvusvahelise registreerimise taotlusi liidu ühinemisel Genfi redaktsiooniga ning seejärel korrapäraselt.
                  
               
                     (6)
                  
                  
                     Kooskõlas määruse (EL) 2019/1753 artikli 2 lõikega 2 saatsid liikmesriigid 2021. aasta oktoobrist novembrini komisjonile kolm taotlust registreerida rahvusvahelises registris nende territooriumilt pärit ja määruse (EL) 2019/787 kohaselt kaitstud geograafilised tähised.
                  
               
                     (7)
                  
                  
                     Määruse (EL) 2019/787 kohaselt geograafiliste tähistena kaitstud nimetuste kohta tuleks esitada taotlused nende registreerimiseks rahvusvahelises registris geograafiliste tähistena.
                  
               
                     (8)
                  
                  
                     Seepärast tuleks kehtestada loetelu geograafilistest tähistest, mis põhineb kõnealustel liikmesriikide poolt komisjonile esitatud taotlustel esitada nende territooriumilt pärit ja liidus määruse (EL) 2019/787 kohaselt kaitstud geograafiliste tähiste rahvusvahelise registreerimise taotlused.
                  
               
                     (9)
                  
                  
                     Käesoleva otsusega ette nähtud meetmed on kooskõlas piiritusjoogituru komitee arvamusega,
                  
               ON TEINUD JÄRGMISE OTSUSE:
         
            Ainus artikkel
            Loetelu määruse (EL) 2019/787 kohaselt kaitstud geograafilistest tähistest, mille kohta komisjon esitab rahvusvahelise registreerimise taotlused, on esitatud käesoleva otsuse lisas.
         
         
            Brüssel, 1. aprill 2022
            
               
                  Komisjoni nimel
               
               
                  komisjoni liige
               
               Janusz WOJCIECHOWSKI
            
         
         
            (1)  ELT L 271, 24.10.2019, lk 1.
         
            (2)  ELT L 271, 24.10.2019, lk 15.
         
            (3)  Nõukogu 7. oktoobri 2019. aasta otsus (EL) 2019/1754 Euroopa Liidu ühinemise kohta päritolunimetusi ja geograafilisi tähiseid käsitleva Lissaboni kokkuleppe Genfi redaktsiooniga (ELT L 271, 24.10.2019, lk 12).
         
            (4)  Euroopa Parlamendi ja nõukogu 17. aprilli 2019. aasta määrus (EL) 2019/787, milles käsitletakse piiritusjookide määratlemist, kirjeldamist, esitlemist ja märgistamist, piiritusjookide nimetuste kasutamist muude toiduainete esitlemisel ja märgistamisel, piiritusjookide geograafiliste tähiste kaitset ning põllumajandusliku päritoluga etüülalkoholi ja destillaatide kasutamist alkohoolsetes jookides ning millega tunnistatakse kehtetuks määrus (EÜ) nr 110/2008 (ELT L 130, 17.5.2019, lk 1).
      
      
         
            LISA
            Loetelu liidus määruse (EL) 2019/787 kohaselt kaitstud geograafilistest tähistest (geograafilised tähised), mille kohta esitatakse rahvusvahelise registreerimise taotlused vastavalt määruse (EL) 2019/1753 artiklile 2
            Bulgaaria
            
                        —
                     
                     
                        Стралджанска Мускатова ракия / Мускатова ракия от Стралджа / Straldjanska Muscatova rakya / Muscatova rakya from Straldja (GT)
                     
                  
                        —
                     
                     
                        Ямболска гроздова ракия / Гроздова ракия от Ямбол / Yambolska grozdova rakya / Grozdova rakya ot Yambol (GT)
                     
                  Kreeka
            
                        —
                     
                     
                        Τσίπουρο Τυρνάβου / Tsipouro of Tyrnavos (GT)